stanford-oval/wikipedia huggingface dataset:
ประเทศไทยใน พ.ศ. 2481

เหตุการณ์ที่เกิดขึ้นใน พ.ศ. 2481 (ค.ศ. 1938) ในประเทศไทย เป็นปีที่ 157 แห่งกรุงรัตนโกสินทร์ และเป็นปีที่ 4 ในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และนับเป็นปี พ.ศ. 2480 (1 มกราคม - 31 มีนาคม) และ 2481 (1 เมษายน - 31 ธันวาคม) ในแบบปัจจุบัน
ผู้นำ

พระมหากษัตริย์: สมเด็จพระเจ้าอยู่หัวอานันทมหิดล
ผู้สำเร็จราชการแทนพระองค์ :
พระเจ้าวรวงศ์เธอ พระองค์เจ้าอาทิตย์ทิพอาภา
เจ้าพระยายมราช (จนถึง 30 ธันวาคม)
เจ้าพระยาพิชเยนทรโยธิน
นายกรัฐมนตรี :
พระยาพหลพลพยุหเสนา (คณะราษฎร) (จนถึง 16 ธันวาคม)
หลวงพิบูลสงคราม (คณะราษฎร) (ตั้งแต่ 16 ธันวาคม)
สภาผู้แทนราษฎร :
ชุดที่ 2 (ถึง 11 กันยายน)
ชุดที่ 3 (เริ่ม 12 พฤศจิกายน)
ประธานสภาผู้แทนราษฎร :
พระยามานวราชเสวี (แต่งตั้ง) (จนถึง 24 มิถุนายน)
พระยามานวราชเสวี (แต่งตั้ง) (28 มิถุนายน - 10 ธันวาคม)
พระยามานวราชเสวี (แต่งตั้ง) (ตั้งแต่ 12 ธันวาคม)
อธิบดีศาลฎีกา: พระยาวิกรมรัตนสุภาษ
นครเชียงใหม่: เจ้าแก้วนวรัฐ
นครลำพูน: เจ้าจักรคำขจรศักดิ์
เหตุการณ์ > มิถุนายน

1 มิถุนายน - วันจัดตั้งหน่วยบินทหารเรือขึ้นเป็นครั้งแรก เรียกว่าหน่วยบินทะเล ขึ้นตรงกับกองเรือรบ
5 มิถุนายน - เรือดำน้ำของไทย 4 ลำ ออกเดินทางจากประเทศญี่ปุ่นมาถึงไทย
วันเกิด > เมษายน

23 เมษายน - เกษม จันทร์แก้ว องคมนตรี
วันเกิด > พฤษภาคม

9 พฤษภาคม - อาทิตย์ อุไรรัตน์ นักการเมือง
วันเกิด > มิถุนายน

4 มิถุนายน - อรนุช โอสถานนท์ นักการเมือง
10 มิถุนายน - ปกิต พัฒนกุล นักการเมือง
วันเกิด > กรกฎาคม

14 กรกฎาคม - บุญเทียม เขมาภิรัตน์ นักการเมือง
22 กรกฎาคม - ธรรมรักษ์ อิศรางกูร ณ อยุธยา อดีตรองนายกรัฐมนตรี
28 กรกฎาคม - ชวน หลีกภัย อดีตนายกรัฐมนตรี
วันเกิด > สิงหาคม

2 สิงหาคม - เฉลิม ม่วงแพรศรี ศิลปินแห่งชาติ (ถึงแก่อนิจกรรม 4 กรกฎาคม พ.ศ. 2557)
14 สิงหาคม - อุทัย พิมพ์ใจชน นักการเมือง
23 สิงหาคม - เชษฐา ฐานะจาโร นักการเมือง
วันเกิด > กันยายน

9 กันยายน - วีรวร สิทธิธรรม นักการเมือง
วันเกิด > ตุลาคม

4 ตุลาคม - เกษม สนิทวงศ์ ณ อยุธยา นักการเมือง
23 ตุลาคม - เจ้าเติมศักดิ์ ณ เชียงใหม่ (พิราลัย 19 สิงหาคม พ.ศ. 2557)
วันเกิด > พฤศจิกายน

1 พฤศจิกายน - อำนวย สุวรรณคีรี นักการเมือง
12 พฤศจิกายน - หม่อมราชวงศ์สุจิตคุณ สารสิน
13 พฤศจิกายน - รุ่งเรือง อิศรางกูร ณ อยุธยา นักการเมือง (ถึงแก่อนิจกรรม 5 มิถุนายน พ.ศ. 2565)
วันเกิด > ธันวาคม

6 ธันวาคม - จินตนา สุขสถิตย์ ศิลปินแห่งชาติ
11 ธันวาคม - เกียรติชัย ชัยเชาวรัตน์ นักการเมือง
30 ธันวาคม - คำรณ ณ ลำพูน นักการเมือง
วันถึงแก่กรรม > กันยายน

17 กันยายน - พระวรวงศ์เธอ พระองค์เจ้าสนิทพงศ์พัฒนเดช (ประสูติ 12 ธันวาคม พ.ศ. 2413)
วันถึงแก่กรรม > ธันวาคม

30 ธันวาคม - เจ้าพระยายมราช (ปั้น สุขุม) (เกิด 15 กรกฎาคม พ.ศ. 2405)
พลอย จริยะเวช

| พลอย จริยะเวช |
| --- | --- |
เกิด: 8 พฤศจิกายน พ.ศ. 2512 (54 ปี) กรุงเทพมหานคร ประเทศไทย
สัญชาติ: ไทย
อาชีพ: ศาสตราจารย์, นักวิชาการ
พลอย จริยะเวช นักเขียนสไตล์ Informative Entertaining นักแปล และนักออกแบบคอนเซปต์
ประวัติ

พลอย จริยะเวช เกิดวันที่ 8 พฤศจิกายน พ.ศ. 2512 ที่กรุงเทพมหานคร บุตรสาวของ ศาสตราจารย์ ดร.ชัยอนันต์ สมุทวณิช อดีตผู้บังคับการวชิราวุธวิทยาลัย ผู้ว่าการการไฟฟ้าฝ่ายผลิตแห่งประเทศไทย ตุลาการศาลรัฐธรรมนูญ และวุฒิสมาชิก กับ นางสุภาธร สมุทวณิช เป็นบุตรคนกลางมีพี่ชายคือ นายพชร สมุทวณิช ผู้บริหารหนังสือพิมพ์ผู้จัดการ และน้องชายคือ นายพลาย สมุทวณิช สมรสกับ พันโทธีระ จริยะเวช นายทหารประจำกรมยุทธบริการ กองบัญชาการทหารสูงสุด เริ่มเรียนชั้นอนุบาล จนถึงประถมศึกษาปีที่ 4 ที่โรงเรียนวัฒนาวิทยาลัย จากนั้นย้ายไปเรียนโรงเรียนสาธิต มศว ประสานมิตรอีกสองปี แล้วถูกส่งไปเรียนต่อที่ โรงเรียนสาธิต มศว.ปทุมวัน  อีกสามปี สามารถสอบเข้า โรงเรียนเตรียมอุดมศึกษา สายศิลป์-ฝรั่งเศส แล้วสอบเทียบเพื่อเอนทรานซ์เข้า คณะนิติศาสตร์ จุฬาลงกรณ์มหาวิทยาลัย เอกกฎหมายธุรกิจ เมื่อสำเร็จปริญญาตรีแล้วได้เดินทางไปศึกษาต่อ สาขา Tourist Management ที่ Klessheim IHT เมืองซาลซ์เบิร์ก (Salzburg) ประเทศออสเตรีย
เมื่อสำเร็จการศึกษาจากออสเตรียได้กลับประเทศไทย เข้าทำงานในบริษัทเอกชนและเปลี่ยนงานหลายแห่ง สุดท้ายได้ทำงานหน่วยงานรัฐในตำแหน่ง ผู้ช่วยวุฒิสมาชิก และเลขานุการตุลาการศาลรัฐธรรมนูญ พร้อมทั้งทำงานเขียนบทความลงตีพิมพ์ในนิตยสาร และหนังสือพิมพ์รายวันหลายฉบับ และมีผลงานแปลหนังสือพ็อกเก็ตบุ๊คหลายเล่ม ที่มีชื่อเสียงมากคือ บริดเจ็ท โจนส์ ไดอารี่
ล่าสุด พลอย จริยะเวช เป็นเจ้าของธุรกิจแนวใหม่คืองานออกแบบแนวคิด (Concept Design) ให้กับสินค้าและบริการที่ต้องการทำไลฟ์สไตล์มาร์เก็ตติ้ง โดยร่วมกับเพื่อนคือ เหมียว-ปิยะพรรณ อัตถากร หนิง-วศินี ตันติยาพงศ์ และ อ้น-ศุภศิริ สุ่มสวัสดิ์ เปิดบริษัทคอนเซปต์ดีไซเนอร์ชื่อ เออร์แบนนิสตา คอนเซปต์ สตูดิโอ (Urbanista Concept Studio)
การทำงาน

พลอย จริยะเวช เริ่มทำงานที่บริษัทเอกชนแห่งหนึ่งในตำแหน่งเจ้าหน้าที่กฎหมาย จากนั้นเปลี่ยนงานอีกหลายแห่ง จนมาได้ตำแหน่งเจ้าหน้าที่อาวุโส ฝ่ายวาณิชธนกิจ ของ บริษัท เงินทุนหลักทรัพย์นครหลวงเครดิต จำกัด ต่อมาเกิดเหตุการณ์วิกฤติเศรษฐกิจ จึงตัดสินใจสมัครเข้าทำงานในหน่วยงานของรัฐ โดยรับตำแหน่งเป็น ผู้ช่วยวุฒิสมาชิก สังกัดวุฒิสภา และเลขานุการตุลาการศาลรัฐธรรมนูญ ควบคู่กับการเริ่มเขียนบทความลงนิตยสาร Corporate Thailand เขียนคอลัมน์ “ผู้หญิงมองกระแส” ให้กับหนังสือพิมพ์ผู้จัดการรายวัน โดยใช้นามปากกาว่า จารียา พลเวชช์ และเขียนคอลัมน์ “21st Century Woman” กับ “5 Passion” ให้กับนิตยสาร Image โดยชื่อจริงคือ พลอย จริยะเวช และต่อมารับเป็นบรรณาธิการหนังสือหลายเล่มเช่น ท่องเที่ยว และ Lifestyle
พลอย จริยเวช ทำงานแปลโดยเริ่มจากเป็นผู้แปลบทพากย์ภาษาอังกฤษให้ยูทีวี (ปัจจุบันคือ UBC) และเป็นนักแปลอิสระให้กับนิตยสารสไตล์ต่างประเทศ อาทิเช่น ELLE , CLEO และ Cosmopolitan ต่อมามีผลงานแปลหนังสือแนวผู้หญิง (Chic Lit) หลายเล่ม เช่น คำสารภาพของสาวนักช้อป, สาวนักช้อปสละโสด, สาวนักช้อปปะทะพี่สาวผู้เกลียดการช้อป แต่ที่มีชื่อเสียงมากคือ บริดเจ็ท โจนส์ ไดอารี่ นิยายแปลเรื่องแรกที่ได้รับความนิยมอย่างสูง จนพิมพ์ซ้ำมากกว่า 20 ครั้ง นอกจากงานด้านหนังสือ พลอย จริยะเวช ยังรับเป็นวิทยากรพิเศษ เกี่ยวกับการท่องเที่ยวให้กับ การท่องเที่ยวแห่งประเทศไทย และการท่องเที่ยวนิวซีแลนด์ จากความรู้ที่ร่ำเรียนมาในสาขาวิชา Tourist Management และจากประสบการณ์การท่องเที่ยวทั้งในและต่างประเทศ
จากความรู้ในเรื่องเทรนด์ไลฟ์สไตล์ใหม่ทั้งในและต่างประเทศ ที่มาจากการทำงานคอลัมน์นิสต์ กลายเป็นงานแนวใหม่ที่เรียกว่า Concept Designer หรือ "นักออกแบบแนวคิด" ซึ่งเป็นงานออกแบบสไตล์สินค้าและบริการ ที่เกิดจากการสะสมข้อมูลเกี่ยวกับธุรกิจ และลูกค้า นำมาผสมผสาน กับทิศทางกระแสโลก ที่เกี่ยวเนื่องกัน มีผลงานสินค้าและบริการที่ต้องการทำไลฟ์สไตล์มาร์เก็ตติ้ง เช่น งานออกแบบ เทวารัณย์สปา ในเครือโรงแรมดุสิตธานี งานออกแบบคอนเซปต์ ชื่อและบุคลิก ให้กับกลุ่มผลิตภัณฑ์ใหม่ประเภทสโตนแวร์และครีมแวร์ ของ "รอยัลปอร์ซเลน" (Royal Porcelain) งานออกแบบ คอนเซปต์ รูปแบบ และเนื้อหา ไกด์บุ๊คเชิงไลฟ์สไตล์ "Lifestyle Destination Guide: NYC" ของ การบินไทย และ งานออกแบบโบรชัวร์บัตรกรุงศรีจีอี
การดำรงตำแหน่งที่สำคัญ

ผู้ช่วยวุฒิสมาชิก
เลขานุการตุลาการศาลรัฐธรรมนูญ สำนักงานศาลรัฐธรรมนูญ
กรรมการบริหาร บริษัท เทวารัณย์ สปา จำกัด ในเครือโรงแรมดุสิตธานี
Concept Director และหุ้นส่วน ของ เออร์แบนนิสตา คอนเซปต์ สตูดิโอ (Urbanista Concept Studio)
ผลงานเขียนหนังสือ

เพลินกับพลอย
สอยกระแส โดย: พลอย จริยะเวช สำนักพิมพ์: แพรวสำนักพิมพ์
สอยกระแส เล่มสอง โดย: พลอย จริยะเวช สำนักพิมพ์: แพรวสำนักพิมพ์
21 st Century Women
Lifestyle Essay
95 Passions
95 Passions: Home
หวานจับใจ so sweet
Mix&Match แต่งตัวดีอย่างมีสไตล์ (สำนักพิมพ์ : บลิส พับลิชชิ่ง)
Where&Why Hong Kong LIFESTYLE SHOPPING GUIDE (สำนักพิมพ์ : บลิส พับลิชชิ่ง)
Happy & Healthy สนุกกับการมีสุขภาพดีอย่างมีสไตล์ (สำนักพิมพ์ : บลิส พับลิชชิ่ง)
ผลงานหนังสือแปล

บริดเจ็ท โจนส์ ไดอารี่ (สำนักพิมพ์ : บลิส พับลิชชิ่ง)
คุณเก็บความลับได้ไหม (สำนักพิมพ์ : บลิส พับลิชชิ่ง)
คำสารภาพของสาวนักช้อปฯ (สำนักพิมพ์ : บลิส พับลิชชิ่ง)
สาวนักช้อปฯตะลุยนิวยอร์ก (สำนักพิมพ์ : บลิส พับลิชชิ่ง)
สาวนักช้อปฯสละโสด (สำนักพิมพ์ : บลิส พับลิชชิ่ง)
สาวนักช้อปฯปะทะพี่สาวผู้เกลียดการช้อป (สำนักพิมพ์ : บลิส พับลิชชิ่ง)
สาวนักช้อปฯและเบบี๋ของเธอ (สำนักพิมพ์ : บลิส พับลิชชิ่ง)
สาวออฟฟิศพิชิตงานบ้าน (สำนักพิมพ์ : บลิส พับลิชชิ่ง)
ยังจำได้ไหม (สำนักพิมพ์ : บลิส พับลิชชิ่ง)
รางวัลเกียรติยศทางสังคม

พลอย จริยะเวช ได้รับรางวัล "เปรียว อวอร์ด 2005" ที่นิตยสารเปรียวมอบให้ 10 บุคคลคุณภาพแห่งปี ซึ่งประสบความสำเร็จในหน้าที่การงาน และเป็นที่รู้จักในแวดวงสังคมไทย โดยมีการเชิญบุคคลที่มีชื่อเสียงและประสบความสำเร็จ จากหลากหลายวิชาชีพมาทำหน้าที่เป็น คณะกรรมการคัดเลือก และตัดสิน ภายใต้หลักเกณฑ์สำคัญคือ จะต้องเป็นบุคคลที่มีคุณสมบัติพร้อม ทั้งเรื่องบุคลิกภาพ, สัมพันธภาพ, ความฉลาด, ความสง่างาม และมีชื่อเสียง เป็นที่ยอมรับในสังคม โดย พลอย จริยะเวช ได้รับรางวัลพร้อมกับผู้ได้รับรางวัลหญิง อีก 4 คน คือ
กอบกาญจน์ วัฒนวรางกูร ผู้บริหาร บริษัท โตชิบา ไทยแลนด์ จำกัด
แคทลีน มาลีนนท์ กิจโอธาน ผู้บริหาร บีอีซี เวิลด์ จำกัด (มหาชน)
นวลพรรณ ล่ำซำ กรรมการผู้จัดการ บริษัท เมืองไทยประกันภัย จำกัด
สุธาสินี พุทธินันทน์ นักร้องนักแสดง ทายาทของ เรวัติ พุทธินันทน์
และผู้ได้รับรางวัลชาย อีก 5 คน คือ
กรณ์ จาติกวณิช สมาชิกสภาผู้แทนราษฎร พรรคประชาธิปัตย์ อดีตนักบริหารธุรกิจการเงิน
สราวุฒิ มาตรทอง นักแสดงและนักเขียน
เรืองวิทย์ นันทาภิวัฒน์ กรรมการผู้จัดการ บริษัท หลักทรัพย์จัดการกองทุนอยุธยาเจเอฟ จำกัด
เจษฎ์ โทณะวณิก นักกฎหมายทรัพย์สินทางปัญญา
จิตตนาถ ลิ้มทองกุล ผู้บริหาร หนังสือพิมพ์ผู้จัดการ
มอร์ฟิโนน

| ชื่อ |
| --- | --- |
IUPAC name (5α)-3-hydroxy- 17-methyl- 7,8-didehydro- 4,5-epoxy- morphinan- 6-one
เลขทะเบียน
ECHA InfoCard: 100.006.714 
ผับเคม CID: 5459823
CompTox Dashboard (EPA): DTXSID50196907 
คุณสมบัติ
สูตรเคมี: C17H17NO3
มวลโมเลกุล: 283.32 g/mol   
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
มอร์ฟิโนน (Morphinone) เป็นสารจำพวก โอปิออยด์ ชนิดแรง   เป็นสารเคมีระหว่างขั้นตอนการสังเคราะห์โอปิออยด์ เช่น นาลอกโซน นาลเตรกโซน และ ออกซิโคโดน
โครงสร้างทางเคมี

มอร์ฟิโนนสามารถอธิบายได้ว่าเป็น คีโตน ของ มอร์ฟีน: มอร์ฟิน-6-ออน (morphin-6-on)
| ด ค กยาระงับปวด |
| --- | --- |
กลุ่มระงับปวด: พาราเซตามอล · เอ็นเซด · โอปิแอต · เตตร้าไฮโดรแคนนาบินอล · เคตามีน
กลุ่มเอ็นเซด: กรดนิฟลูมิก · คีโตโปรเฟน · คีโตโรแลค · ซีลีคอกซิบ · ไดโคลฟีแนค · นาพรอกเซน · มีลอกซิแคม · ไพรอกซิแคม · เมตทิล ซาลิไซเลต · โรฟีคอกซิบ · อินโดเมตทาซิน · แอสไพริน · ไอบูโปรเฟน · อีโทโดแลค · ไดฟลูนิซอล · โลโซโปรเฟน · ทีนอกซิแคม · ไนมีซูไลด์ · มีฟีนามิก แอซิด
กลุ่มโอปิออยด์: คาร์เฟนทานิล · โคดีอีน · โคดีอิโนน · ซูเฟนทานิล  · เดกซ์โตรโพรพอไซฟีน · ไดไฮโดรโคดีอีน · ทรามาดอล · บิวพรีนอร์ฟีน · เฟนทานิล · เมทาโดน · มอร์ฟีน · มอร์ฟิโนน · เพทิดีน · รีมิเฟนทานิล · ออกซิโคโดน · ออกซิมอร์ฟีน · อัลเฟนทานิล · เฮโรอีน · ไฮโดรโคโดน · ไฮโดรมอร์โฟน
พุทธานุภาพ

พุทธานุภาพ เป็นละครโทรทัศน์แนวชีวิต-ดราม่า ผลิตโดย บริษัท เรต ดราม่า จำกัด บทประพันธ์ กัลปพฤกษ์ บทโทรทัศน์ วิรัช เทพโยธา, ธนาชัย วิโนทัย, อ พัชร กำกับการแสดงโดย นพดล มงคลพันธ์ ออกอากาศทุกวันพุธ–พฤหัสบดี เวลา 20.15 - 22.20 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย ศรราม เทพพิทักษ์, สุจิรา อรุณพิพัฒน์ และนักแสดงสมทบรับเชิญอีกมากมาย เริ่มตอนแรกวันที่ 9 กรกฎาคม พ.ศ. 2546–27 สิงหาคม พ.ศ. 2546 ละครเรื่องนี้ คว้าเกียรติบัตรละครส่งเสริมพระพุทธศาสนาและจริยธรรมดีเด่น เผยสอดแทรกคุณธรรมผ่านตัวละครได้ยอดเยี่ยม สำนักงานพระพุทธศาสนาแห่งชาติ ประกาศมอบเกียรติบัตรเชิดชูให้เป็นละครส่งเสริมพระพุทธศาสนาและจริยธรรมอันดีงามดีเด่นประจำปี 2546
รายชื่อนักแสดง

| ปี | พ> ศ. 2546 |
| --- | --- |
สถานีออกอากาศ: ช่อง 3
ผู้จัดละคร: เรต ดราม่า
บทโทรทัศน์: วิรัช เทพโยธา ธนาชัย วิโนทัย อ พัชร
ผู้กำกับการแสดง: นพดล มงคลพันธ์
วันเวลาออกอากาศ: วันพุธ - วันพฤหัสบดี เวลา 20.15 - 22.20 น.
พระกริสนัย: ศรราม เทพพิทักษ์
พยาบาลจินตนา: สุจิรา อรุณพิพัฒน์
หมออนุชิต: ตระการ พันธุมเลิศรุจี
พยาบาลอัมภิกา: เขมสรณ์ หนูขาว
สุรีย์ (แม่ของพระกริสนัย): พิศมัย วิไลศักดิ์
พระอาจารย์โพ: ยอดชาย เมฆสุวรรณ
แม่บานชื่น: วันทนา บุญบันเทิง
นักแสดงรับเชิญ
เดช / นัด (เพื่อนของพระกริสนัย): สมชาย เข็มกลัด
เสริม: ธนพงษ์ คล้ายพงษ์พันธ์
ซิน: ปราโมทย์ แสงศร
เวช: ภูวมินทร์ สู่สุวรรณ
นักเรียนวิทยาลัยเทคนิค: โกลดี้ สแตนลี่ย์
นายแก่: อัมพร ปานกระโทก
หมอ: อนุเมศร์ จันปิ่นเพชร
สารวัตร: อนุสรณ์ เดชะปัญญา
แม่ของจินตนา: รสริน จันทรา
โหน่ง: อภิชาติ พัวพิมล
เปรี้ยว (เพื่อนของโหน่ง): กรกฎ ธนภัทร
เมฆ (เพื่อนของโหน่ง): ไมเคิล เวลส์ช
นักเรียนวิทยาลัยเทคนิค: ทิฐิ มิเกรซี่
ผู้ใหญ่รอด (พ่อของโหน่ง): ครรชิต ขวัญประชา
ปุ๊ (เพื่อนของโหน่ง): อรรชัย ธีระกร
แสง: พฤกษ์ พีระนันท์
ราตรี: ศิรประภา สุขดำรงค์
หมอคม (หมอสถานพยาบาล): ปราบ ยุทธพิชัย
ปกรณ์: ทัฬห์ อมรบุณยกร
เหลิม (เพื่อนของแสง): เชษฐวุฒิ วัชรคุณ
กำนันประกอย (พ่อของปกรณ์): ธรรมศักดิ์ สุริยน
คุณหญิง (แม่ของปกรณ์): เปียทิพย์ คุ้มวงศ์
สมพร (แม่ของราตรี): ปทุมวดี โสภาพรรณ
ป้าเขียด (แม่ของแสง): วิพิศฎ์ ยุคพิวงค์
ป้าเมี้ยน (ป้าของหมอคม): ธิติมา ทองพลึง
น้าชุน (พ่อของดาว): เด่น ดอกประดู่
แม่สายใจ (แม่ของดาว): อัญชลี ไชยศิริ
ดาว: ธิติยา นพพงษากิจ
โกดำ: เอก อินทรีย์
เสี่ยหาร: โกวิท วัฒนกุล
ตุ๊: ศรัทธา ศรัทธาทิพย์
เสี่ยราชายาเสพติด: วัลลภ ธีรทอง
นายปื้ด: เรืองฤทธิ์ วิสมล
บุญยัง (พ่อของยืนยง): อานนท์ สุวรรณเครือ
แม่น้อย (แม่ของยืนยง): เดือนเต็ม สาลิตุล
ยืนยง: ศิวะพงษ์ อะเต็มวิท
หมอคมสันต์: ฉัตรจักร ตรีวิศวเวทย์
ช่ำ: โน้ต เชิญยิ้ม
แสวง: จิรกิตติ์ สุวรรณภาพ
สำราญ: อุบลวรรณ บุญรอด
คำ: จเร เชิญยิ้ม
แกะ: จ๊อด เชิญยิ้ม
เสี่ย: ชาคริต ขุนธร
ยายโมด (แม่ของแสวง): น้ำเงิน บุญหนัก
ลุงใจ (ผู้ใหญ่บ้านเนินไถ๋): สรนันทน์ ร.เอกวัฒน์
เสือชม (พ่อของใจ): ปิยะ ตระกูลราษฎร์
นางเจิด (แม่ของใจ): อำภา ภูษิต
นางใจ: จุฬาลักษณ์ อิสมาโลน
เสือดำ (น้องชายของเสือชม): ทองขาว ภัทรโชคชัย
จันทร์สิงห์: กรุง ศรีวิไล
นายโขม: วิชาญ มีสม
นายตุ่น: หยอง ลูกหยี
นายนุ่น: นิรันรา ธัญญาวรี
จิจ๊ะ: นฤมล ทองมอญ
ปู่แดง: ถนอม นวลอนันต์
ยายปริก: เมตตา รุ่งรัตน์
น้อย: หัวแดง เบบี้โจ๊ก
ปัน: อ้วน เบบี้โจ๊ก
โชติ: ธนากร ศรีบรรจง (โหน เบบี้โจ๊ก)
นายสม: จาตุรงค์ โกลิมาศ
นางพิม: ดอกแข ศรัทธาทิพย์
ผู้ใหญ่ชัย: มานพ อัศวเทพ
พระนาย (นักรบโบราณ): ลิขิต บุญประกอบ
บุญเพ็ง: สมยศ เปรมอนันต์
นายอ่ำ: ทรงวุฒิ ศรีเชิดชูธรรม
นางนวล มีอิศธร (คนรักนายอ่ำ): ดารัณ บุญยศักดิ์
นายส่วน: สมเจตน์ สะอาด
เสี่ยเจ้าของบ่อนการพนัน: วีระวิทย์ เหล่าสันติพลวุฒิ
นายยา (พ่อของนางนวล): พูน ธารา
นางจรูญ (แม่ของนางนวล): วิยะดา อุมารินทร์
นายคม: สิรคุปต์ เมทะนี
นางสวย: สุธิตา เกตานนท์
นายมั่น (พ่อของโต): ชุมพร เทพพิทักษ์
นางมงคล (แม่ของโต): มารศรี อิศรางกูร ณ อยุธยา
โต: ธวัช ทัศนาพลพินิจ
เพลงประกอบละคร

เพลง ผลลัพธ์ - ขับร้องโดย ธรรพ์ณธร ปาลกะวงศ์ ณ อยุธยา
เพลง เก็บตะวัน - ขับร้องโดย ธนพร แวกประยูร
พศวีร์ เหมือนมาตย์

| ข้อมูลส่วนตัว |
| --- | --- | --- | --- |
ชื่อเต็ม:  พศวีร์ เหมือนมาตย์
วันเกิด:   (1996-10-08) 8 ตุลาคม ค.ศ. 1996 (27 ปี)
สถานที่เกิด:  กรุงเทพมหานคร ประเทศไทย
ส่วนสูง:  1.85 m (6 ft 1 in)
ตำแหน่ง:  กองหลัง
ข้อมูลสโมสร
สโมสรปัจจุบัน:  อุทัยธานี
หมายเลข:  4
สโมสรเยาวชน
:  บุรีรัมย์ ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2560–2562 |  บุรีรัมย์ ยูไนเต็ด บี |  22 |  (2) |
| 2561–2566 |  บุรีรัมย์ ยูไนเต็ด |  1 |  (0) |
| 2562 |  → อุบล ครัวนภัส (ยืมตัว) |  2 |  (0) |
| 2563–2564 |  → อ่างทอง (ยืมตัว) |  17 |  (3) |
| 2564–2565 |  →  ขอนแก่น (ยืมตัว) |  28 |  (1) |
| 2565–2566 |  → คัสตอม ยูไนเต็ด (ยืมตัว) |  20 |  (2) |
| 2566– |  อุทัยธานี |  8 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 27 พฤษภาคม 2566
พศวีร์ เหมือนมาตย์ เป็นนักฟุตบอลชาวไทย ปัจจุบันลงเล่นตำแหน่งกองหลังให้กับอุทัยธานี ในไทยลีก
สโมสรอาชีพ > บุรีรัมย์ ยูไนเต็ด

พศวีร์เป็นผู้เล่นแกนหลักของทีม บี ซึ่งลงแข่งขันในไทยลีก 4 ต่อมาในวันที่ 3 ตุลาคม พ.ศ. 2561 เขาได้มีโอกาสขึ้นมาเล่นไทยลีกให้กับทีมชุดใหญ่เป็นครั้งแรกในนัดที่บุรีรัมย์บุกไปเอาชนะแอร์ฟอร์ซ ยูไนเต็ด ที่สนามธูปะเตมีย์ 4–2 โดยเขาถูกส่งลงมาเป็นตัวสำรองแทนที่ออสวัลโด ฟิลโญ ในนาทีที่ 90+2
สโมสรอาชีพ > บุรีรัมย์ ยูไนเต็ด > อุบล ครัวนภัส (ยืมตัว)

ในเดือนธันวาคม พ.ศ. 2562 พศวีร์ ได้ถูกปล่อยยืมตัวให้กับ อุบล ครัวนภัส สโมสรในไทยลีก 3 เป็นระยะเวลา 1 ฤดูกาล
เกียรติประวัติ

ไทยลีก: 2561
พระครูวิสุทธิวงศาจารย์ญาณมุนี (แช่ม)

| พระครูวิสุทธิวงศาจารย์ญาณมุนี (แช่ม ) |
| --- | --- |

ชื่ออื่น: หลวงพ่อแช่ม
ส่วนบุคคล
เกิด: พ.ศ. 2370 (81 ปี)
มรณภาพ: 18 เมษายน พ.ศ. 2451
นิกาย: มหานิกาย
ตำแหน่งชั้นสูง
ที่อยู่: วัดฉลอง ภูเก็ต
อุปสมบท: พ.ศ. 2390
พรรษา: 61
ตำแหน่ง: อดีตเจ้าอาวาสวัดฉลอง สังฆปาโมกข์ เจ้าคณะใหญ่เมืองภูเก็ต
พระครูวิสุทธิวงศาจารย์ญาณมุนี หรือ หลวงพ่อแช่ม อดีตเจ้าอาวาสวัดไชยธารารามหรือวัดฉลอง และเป็นที่เคารพเลื่อมใสอย่างมากของชาวจังหวัดภูเก็ต
ประวัติ

พระครูวิสุทธิวงศาจารย์ญาณมุนี (แช่ม) เกิดเมื่อปีกุน พ.ศ. 2370  ในรัชสมัยพระบาทสมเด็จพระนั่งเกล้าเจ้าอยู่หัว ที่ตำบลบ่อแสน อำเภอทับปุด จังหวัดพังงา ไม่ปรากฏหลักฐานเกี่ยวกับนามของโยมบิดามารดาของท่าน เมื่อเจริญวัยขึ้นโยมบิดามารดาได้ให้ท่านมาอยู่ที่วัดฉลอง ตำบลฉลอง อำเภอทุ่งคา (ปัจจุบันคืออำเภอเมืองภูเก็ต) จังหวัดภูเก็ต โดยฝากตัวเป็นลูกศิษย์ของพ่อท่านเฒ่า เจ้าอาวาสวัดฉลองในเวลานั้น หลวงพ่อแช่มได้บรรพชาเป็นสามเณรและอุปสมบทเป็นพระภิกษุ ศึกษาเล่าเรียนด้านวิปัสสนาธุระอยู่ที่วัดฉลองมาตลอดจนมีความเชี่ยวชาญ
หลวงพ่อแช่มเป็นผู้เคร่งครัดในพระธรรมวินัยเป็นอย่างยิ่ง จึงเป็นที่เคารพศรัทธาเลื่อมใสของชาวบ้านโดยทั่วไป ต่อมาในปี พ.ศ. 2393 พ่อท่านเฒ่ามรณภาพ หลวงพ่อแช่มได้รับการแต่งตั้งให้เป็นเจ้าอาวาสวัดฉลองสืบต่อมา
ในปี พ.ศ. 2419 เกิดการจลาจลขึ้นในเมืองภูเก็ตจากฝีมือของกลุ่มอั้งยี่กรรมกรขุดแร่ดีบุกชาวจีน ชาวบ้านฉลองที่เคยเป็นลูกศิษย์ของหลวงพ่อแช่มได้ชักชวนให้หลวงพ่อแช่มหนีภัยพวกอั้งยี่ไปซ่อนตัวอยู่ที่อื่น แต่หลวงพ่อแช่มไม่ยอมทิ้งวัดหนีไป ลูกศิษย์ของหลวงพ่อแช่มจึงตัดสินใจรวมกลุ่มกันสู้เพื่อปกป้องหลวงพ่อแช่มและขอผ้าประเจียดจากท่านเพื่อเป็นขวัญกำลังใจ ซึ่งท่านได้อนุโลมตามที่บรรดาลูกศิษย์ขอร้อง ลูกศิษย์ชาวบ้านฉลองกลุ่มนี้ต่อมารบพวกอั้งยี่ชนะ ทำให้คนที่หนีภัยอั้งยี่กลับเข้ามารวมกลุ่มกันสู้พวกจีนอั้งยี่มากขึ้นและอาศัยผ้าประเจียดที่หลวงพ่อแช่มทำขึ้นเป็นเครื่องปลุกใจสำคัญ จนกระทั่งสามารถไล่พวกจีนอั้งยี่ไม่ให้เข้ามาปล้นหมู่บ้านฉลองได้อีก  ในปีต่อมา (พ.ศ. 2420) เมื่อทางการปราบปรามจีนอั้งยี่ภูเก็ตจนราบคาบแล้ว คณะกรมการเมืองภูเก็ตได้ยกความดีความชอบส่วนหนึ่งในการปราบกบฏอั้งยี่ครั้งนี้ให้แก่หลวงพ่อแช่ม และเวลานั้นตำแหน่งพระครูสังฆปาโมกข์เมืองภูเก็ตยังว่างอยู่ พระบาทสมเด็จพระจุลจอมเกล้าเจ้าอยู่หัวจึงทรงพระกรุณาโปรดแต่งตั้งให้หลวงพ่อแช่มเป็นพระครูสังฆปาโมกข์เมืองภูเก็ต สมณศักดิ์ที่ "พระครูวิสุทธิวงศาจารย์ญาณมุนี" และได้พระราชทานนามวัดฉลองใหม่ว่า "วัดไชยธาราราม" อนึ่งจากเหตุจลาจลอั้งยี่ดังกล่าว ทำให้ชาวเมืองภูเก็ตเชื่อว่า ที่ชาวบ้านฉลองรบชนะพวกจีน เพราะท่านพระครูวัดฉลองมีอิทธิฤทธิ์ในทางวิทยาคม จึงนับถือกันว่าท่านเป็นเกจิอาจารย์สำคัญคนหนึ่งมานับแต่นั้น
พระครูวิสุทธิวงศาจารย์ญาณมุนี (แช่ม) ถึงแก่มรณภาพด้วยอาการอาพาธเป็นอุจจาระธาตุพิการ เมื่อวันที่ 18 เมษายน พ.ศ. 2451 ได้มีการส่งหีบเพลิงไปพระราชทานเพลิงศพที่ภูเก็ต พร้อมเงิน 100 เฟื้อง ผ้าขาว 2 พับ เพื่อใช้ในการพระราชทานเพลิงศพตามธรรมเนียมเมื่อวันที่ 5 เมษายน พ.ศ. 2452
แหล่งข้อมูลอื่น

วิกิซอร์ซมีงานที่เกี่ยวข้องกับ พระครูวัดฉลอง โดย กรมพระยาดำรงราชานุภาพ
แม่แบบ:พระสังฆาธิการเจ้าอาวาส
พระครูศีลสารวิสิฐ (วิสุทธิ์ วิสุทฺธสีโล)

| พระครูศีลสารวิสิฐ (วิสุทธิ์ วิสุทฺธสีโล)> ส่วนบุคคล |
| --- | --- |
เกิด: 18 พฤษภาคม พ.ศ. 2512 (55 ปี)
นิกาย: มหานิกาย
การศึกษา: น.ธ.เอก,พธ.บ
ตำแหน่งชั้นสูง
ที่อยู่: วัดทุ่งคา ลำปาง
อุปสมบท: 11 มีนาคม พ.ศ. 2526
พรรษา: 34
พระครูศีลสารวิสิฐ  (วิสุทธิ์  วิสุทฺธสีโล)   พระนักพัฒนา ประธานการบูรณะพระธาตุยือเต่า อันเป็นสถานที่สำคัญทางพุทธศาสนาแห่งหนึ่งในอำเภอแจ้ห่ม อีกทั้งยังจะกลายเป็นสถานที่ท่องเที่ยวในอนาคตอันใกล้นี้ มีนามเดิมว่า  วิสุทธิ์     คำเป็ง  เกิดเมื่อวันพุธ  ที่  18   พฤษภาคม  พ.ศ. 2512  ณ.บ้านทุ่งคา  ตำบลแม่สุก     อำเภอแจ้ห่ม   จังหวัดลำปาง     เป็นบุตรของ นายมูล  นางเม็ด   คำเป็ง     อายุ 41 ปี    พรรษาที่  21   วิทยฐานะ  น.ธ.เอก  วัดทุ่งคา   ตำบลแม่สุก     อำเภอแจ้ห่ม   จังหวัดลำปาง    ปัจจุบันดำรงตำแหน่ง   เจ้าอาวาสวัดทุ่งคา
การศึกษา

พ.ศ. 2522      จบการศึกษาระดับประถมศึกษาปีที่ 6  โรงเรียนบ้านทุ่งคา   ( ปัจจุบันได้เปลี่ยนชื่อโรงเรียนเป็นโรงเรียนทุ่งคาวิทยา )  ตำบลแม่สุก   อำเภอแจ้ห่ม   จังหวัดลำปาง
พ.ศ. 2528    จบการศึกษา ชั้นมัธยมศึกษาปีที่  3 โรงเรียนวิสุทธิ์วิทยากร    ตำบลหัวเวียง   อำเภอเมือง   จังหวัดลำปาง
พ.ศ. 2533     จบการศึกษา ชั้นมัธยมศึกษาปีที่  6 โรงเรียนเมธีวุฒิกร     ตำบลในเมือง   อำเภอเมือง   จังหวัดลำพูน
พ.ศ. 2555   จบการศึกษา พุทธศาสตรบัณฑิต สาขา ศาสนา มหาวิทยาลัยมหาจุฬาลงกรณราชวิทยาลัย  วิทยาลัยเขตแพร่ ห้องเรียน วัดบุญวาทย์วิหาร   ตำบลหัวเวียง   อำเภอเมือง   จังหวัดลำปาง
บรรพชา

วันที่  11   เดือน  มีนาคม   พ.ศ.  2526  ณ. ที่วัดทุ่งคา  ตำบลแม่สุก   อำเภอแจ้ห่ม   จังหวัดลำปาง   โดยมี   พระครูสิริปัญญาโสภิต  ( แก้ว   กาญฺจโณ )  อดีตเจ้าคณะอำเภอแจ้ห่ม วัดผ้าขาว   ตำบลแจ้ห่ม   อำเภอแจ้ห่ม   จังหวัดลำปาง    เป็นพระอุปัชฌาย์
อุปสมบท

พระครูศีลสารวิสิฐ    อุปสมบทเมื่อ วันที่   26   เดือน  เมษายน   พ.ศ. 2533    ณ. พัทธสีมา วัดทุ่งคา     ตำบลแม่สุก   อำเภอแจ้ห่ม    จังหวัดลำปางโดยมีท่าน พระครูสิริปัญญาโสภิต  ( แก้ว     กาญฺจโณ )   อดีตเจ้าคณะอำเภอแจ้ห่ม วัดผ้าขาว   ตำบลแจ้ห่ม   อำเภอแจ้ห่ม   จังหวัดลำปาง    เป็นพระอุปัชฌาย์ พระครูวิจิตรสารการ  วัดแม่สุก  ตำบลแม่สุก   อำเภอแจ้ห่ม   จังหวัดลำปาง เป็นพระกรรมวาจาจารย์  เจ้าอธิการบุญเปลี่ยน  กิตฺติสาโร  เป็นพระอนุสาวนาจารย์ โดยท่านได้รับฉายานามจากพระอุปัชฌาย์ว่า “ วิสุทฺธสีโล ” ซึ่งแปลว่า ผู้มีศีลอันบริสุทธิ์
สมณศักดิ์

พ.ศ.๒๕๓๙ ได้รับแต่งตั้งเป็นรักษาการเจ้าอาวาสวัดทุ่งคา
พ.ศ. 2539  ได้รับแต่งตั้งให้ดำรงตำแหน่งเป็น เจ้าอาวาสวัดทุ่งคา ตำบลแม่สุก อำเภอแจ้ห่ม จังหวัดลำปาง
rพ.ศ. ๒๕๔๐ ได้รับแต่ตั้งเป็นคณะกรรมการสถานศึกษา โรงเรียนทุ่งคาวิทยา ตำบลแม่สุก อำเภอแจ้ห่ม จังหวัดลำปาง
พ.ศ. 2550  ได้รับพระราชทานสมณศักดิ์เป็นพระครูสัญญาบัตร เจ้าอาวาสวัดราษฎร์ ชั้น โท ในราชทินนาม ที่          พระครูศีลสารวิสิฐ
งานก่อสร้างสิ่งสาธารณูปโภค

พ.ศ. 2534 ป็นประธานก่อสร้างพระอุโบสถวัดทุ่งคา
พ.ศ. 2536 เป็นประธานดำเนินงานสร้างถนนลูกรังเข้าหมู่บ้านบ้านทุ่งคา
พ.ศ. 2537 เป็นประธารก่อสร้างกุฏิสงฆ์ ธรรมสร
พ.ศ. 2538 เป็นประธานก่อสร้างพระวิหารหลวงวัดพระธาตเจ้ายือเต่า เป็นประธานก่อสร้างศาลาด้านทิศตะวันตก ห้องสุขา สุสานไตรลักษณ์ บ้านทุ่งคา
พ.ศ. 2539 เป็นประธานสร้าง หอระฆัง หอ กลอง และหอพระไตรปิฎก
พ.ศ. 2540 เป็นประธานก่อสร้างศาลาบาตรด้านทิศตะวันตกของวัด
พ.ศ. 2543 เป็นประธานก่อสร้างอาคารศาลาบำเพ็ญบุญ ศาลาสังวรพรทิวา แก้วประภาประชาร่วมใจ และได้สร้างหอสมุดบุษยาร่วมใจ โรงเรียนทุ่งคาวิทยา
พ.ศ. 2544 เป็นประธานก่อสร้างอาคารประชาสัมพันธ์ โรงเรียนทุ่งคาวิทยา ก่อสร้างด้วยไม้สัก บุกเบิกก่อสร้างศาลาแทนพระวิหารหลังเดิมที่ใช้กระเบื้องดินขอที่ถูกไฟไหม้ และได้สร้างหลังใหม่ทดแทนหลังเดิมที่ทรุดโทรมโดยใช้สังกะสีมุงแทน  ตำบลแม่สุก อำเภอแจ้ห่ม จังหวัดลำปาง
:*พ.ศ. 2545 เป็นประธานสร้างท่อระบายน้ำ วัดพระธาตุเจ้ายือเต่า  ตำบลแม่สุก อำเภอแจ้ห่ม จังหวัดลำปาง
พ.ศ. 2546 เป็นประธานก่อสร้างชุ้มประตูโขง ห้องน้ำ ห้องสุขา และกำแพงวัดทุ่งคา ได้สร้างศาลาบาตรด้านทิศตะวันออก บนพระธาตุเจ้ายือเต่า ห้องสุขาด้านบนวัดพระธาตุเจ้ายือเต่า และได้ำเนินการสร้างถนนลูกรัง ขึ้นสู่พระธาตุเจ้ายือเ
พ.ศ. 2547 เป็นประธานก่อสร้างศาลาบาตรเสาไม้สัก ด้านทิศตะวันออก และได้เป็นประธานจัดหาทุนทรัพย์จัดซื้อคอมพิวเตอร์ ได้สร้างเสาธงโรงเรียนทุ่งคาวิทยา  และได้ำเนินการสร้างถนนคอนกรีตเสริมไม้ไผ่ ขึ้นสู่พระธาตุเจ้ายือเต่า  ตำบลแม่สุก อำเภอแจ้ห่ม จังหวัดลำปาง
พ.ศ. 2548 เป็นประธานก่อสร้างศาลาสุสานไตรลักษณ์ด้านทิศตะวันออก บ้านทุ่งคา และสร้างกำแพงรอบต้นโพธิ์ สร้างหอประดิษฐ์ฐานพระพุทธรูปประจำโรงเรียนทุ่งคาวิทยา
พ.ศ. 2549 เป็นประธานดำเนินงานบูรณะพระธาตุเจ้ายือเต่า  ตำบลแม่สุก อำเภอแจ้ห่ม จังหวัดลำปาง
พ.ศ. 2550 เป็นประธานก่อสร้างอาคารศาลาพิพิธภัณฑ์อนุสรณ์สถานครูบาเจ้ายาสลีธรรมสร วัดทุ่งคา ตำบลแม่สุก อำเภอแจ้ห่ม จังหวัดลำปาง และได้เป็นประธานการจัดงานสมโภชน์พระธาตุเจ้ายือเต่า ตำบลแม่สุก อำเภอแจ้ห่ม จังหวัดลำปาง
พ.ศ. 2551 เป็นประธานยกช่อฟ้าพระวิหารพระธาตุเจ้ายือเต่า  ตำบลแม่สุก อำเภอแจ้ห่ม จังหวัดลำปาง
พ.ศ. 2553 เป็นประธานและได้สร้างศาลาบาตรทิศใต้ และทิศเหนือ วัดพระธาตุเจ้ายือเต่า ตำบลแม่สุก อำเภอแจ้ห่ม จังหวัดลำปาง
พ.ศ.2554  เป็นประธานก่อสร้างบันไดขึ้นสู่ลานพระธาตุเจ้ายือเต่า
พ.ศ. 2555 เป็นประธานสร้าถนนคอนกรีตเสริมไม้ไผ่ต่อจากของเดิม วัดพระธาตุเจ้ายือเต่า  ตำบลแม่สุก อำเภอแจ้ห่ม จังหวัดลำปาง
และได้สร้างถนนคอนกรีตเสริมไม้ไผ่ทางเข้าด้านหน้าวัด ณ วัดทุ่งคา ตำบลแม่สุก อำเภอแจ้ห่ม จังหวัดลำปาง
พศ อดิเรกสาร

พศ อดิเรกสาร (ชื่อเดิม ยงยศ) เป็นอดีตปรึกษารองนายกรัฐมนตรี (รองนายกรัฐมนตรี นายปลอดประสพ สุรัสวดี และ นายกิตติรัตน์ ณ ระนอง) อดีตสมาชิกสภาผู้แทนราษฎรจังหวัดสระบุรี อดีตกรรมการบริหารพรรคไทยรักไทย และเป็นรองประธานมูลนิธิ 111 ไทยรักไทย
เข้าสู่วงการการเมือง

ได้รับเลือกเป็นสมาชิกสภาผู้แทนราษฎรสองสมัยในปี พ.ศ. 2544 และ 2548 ทำหน้าที่เป็นรองประธานคณะกรรมาธิการการคุ้มครองผู้บริโภค และที่ปรึกษารัฐมนตรีว่าการกระทรวงศึกษาธิการ (ปองพล อดิเรกสาร) เป็นรองประธานกรรมการมูลนิธิ บ้านเลขที่ 111 เมื่อวันที่ 26 มีนาคม พ.ศ. 2553 นายพศ อดิเรกสารได้เข้าร่วมชุมุนมกับแนวร่วมประชาธิปไตยต่อต้านเผด็จการแห่งชาติเพื่อเรียกร้องให้รัฐบาลยุบสภา
ประวัติการทำงาน

24 เม.ย. 2548 - 30 พ.ค. 2550 กรรมการบริหารพรรคไทยรักไทย
6 ก.พ. 2548 - 6 ก.พ. 2549 สมาชิกสภาผู้แทนราษฎรสระบุรี เขต 2
ปี 2556 ที่ปรึกษารองนายกรัฐมนตรี (รองนายกรัฐมนตรี นายปลอดประสพ สุรัสวดีและนายกิตติรัตน์ ณ ระนอง)
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2545 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

http://www.thaiswatch.com/politician/info/pid/POL0000000670